armvectores/hy_wikipedia_2023 huggingface dataset:
(2784) Դոմեյկո

(2784) Դոմեյկո (անգլ.՝ Domeyko), աստերոիդ աստերոիդների հիմնական գոտում։ Հայտնաբերվել է 1975 թվականի ապրիլի 15-ին Կառլոս Տոռեսի կողմից Սեռո Էլ Ռոբլեում։
Միջին հեռավորությունը Արեգակից կազմում է 2,241505 ա. մ., առավելագույնը մոտենում է 1,8511 ա. մ. հեռավորության վրա և հեռանում 2,6319 ա. մ.։ Արեգակի շուրջ մեկ ամբողջական պտույտ է կատարում 1225,77 երկրային օրվա ընթացքում, իր ուղեծրով շարժվելով միջինում 0,293694 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,7° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2784) Դոմեյկո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սաժկի

Սաժկի (ուկրաիներեն՝ Сажки), գյուղ Ուկրաինայի Վիննիցայի մարզի Նեմիրովի շրջանում։
2001 թվականի տվյալներով Սաժկի գյուղում բնակվում էր 140 մարդ։ Բնակավայրը զբաղեցնում է 1,15 կմ² տարածք։ Բնակչության խտությունը կազմում էր 121,74 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գայանյան օրիորդաց դպրոց (այլ կիրառումներ)

Գայանյան օրիորդաց դպրոց, կարող է վերաբերել՝

Գայանյան օրիորդաց դպրոց (Թիֆլիս)
Գայանյան օրիորդաց դպրոց (Երևան)
Քյարամ Սլոյան

Քյարամ Քյալաշի Սլոյան (ապրիլի 27, 1996, Արտաշավան, Արագածոտնի մարզ, Հայաստան - ապրիլի 1/2, 2016, հայ-ադրբեջանական շփման գիծ,  Մարտակերտ, Արցախի Հանրապետություն), Հայաստանի զինված ուժերի ազգությամբ եզդի զինծառայող, Մարտակերտի շրջանի Մարտակերտի 2016 թվականի ապրիլյան ինքնապաշտպանական մարտերի մասնակից, Արցախի հերոս։
Զոհվել է «Քառօրյա պատերազմ»-ի ռազմական գործողությունների ընթացքում՝ ցուցաբերել հերոսական վարք։ Սպանվելուց հետո նրա դիակը հայտնվել է Ադրբեջանի Հանրապետության զինված ուժերի զինծառայողների վերահսկողության տարածքում, գլխատվել և ենթարկվել դիակապտության։ Այդ մասին վկայում են լուսանկարները, տեսահոլովակները և սոցիալական կայքերի հրապարակումները։


== Կենսագրություն ==
Քյարամ Սլոյանը ծնվել է 1996 թվականի ապրիլի 27-ին Հայաստանի Արագածոտնի մարզի Արտաշավան գյուղում՝ ազգությամբ եզդի Սլոյանների ընտանիքում։
Նրա հայրը՝ Քյալաշը, եղել է 1988-1994 թվականների Արցախյան պատերազմի ազատամարտիկ։ 2014 թվականին Քյարամ Սլոյանը առաջին զորակոչով ներկայացել է Աշտարակի զինկոմիսարիատ և անցել ծառայության Արցախի Հանրապետությունում (Լեռնային Ղարաբաղի Հանրապետությունում)։
Քյարամը եղել է արցախա-ադրբեջանական «քառօրյա պատերազմի» առաջին զոհերից մեկը։ Նրա զորացրվելուն մնացել էր երկու ամիս։ Նրա հրամանատարն էր՝ Արմենակ Ուրֆանյանը։


== Արցախա-ադրբեջանական ռազմական գործողություններ ==

2016 թվականի ապրիլի 2-ին Ադրբեջանի Հանրապետության զինված ուժերը արցախա-ադրբեջանական շփման գծի ողջ երկայնքով հարձակում են գործում Արցախի Հանրապետության ուղղությամբ։
Չորս օր տևած պատերազմը երկու կողմերին հասցնում է մարդկային և տեխնիկական կորուստներ։ Հայկական կողմի կորուստներից մեջ էր նաև եզդի զինվոր Քյարամ Սլոյանը։ Նրա մահվան մասին պաշտոնապես հայտարարվել է 2016 թվականի ապրիլի 5-ին մամուլով։
Կապիտան Արմենակ Ուրֆանյանի հրամանատարությամբ ծառայող Քյարամ Սլոյանը իր զինակիցների հետ միասին կարողացել է երկու անգամ ետ մղել հակառակորդի գրոհը։
Ադրբեջանական հատուկ ջոկատայինների գերազանցող ուժերի ճնշման տակ կապիտան Արմենակ Ուրֆանյանը անձնակազմին հրամայել է հեռանալ առաջնագծից, սակայն շարքայիններ Քյարամ Սլոյանը, Անդրանիկ Զոհրաբյանը և Ռոբերտ Աբաջյանը չենթարկվելով հրամանատարի հրամանին, շարունակել են պաշտապանական մարտը։


=== Հիշատակ ===
2016 թվականի մայիսի 28-ին Քյարամ Սլոյանը ՀՀ նախագահի կողմից հետմահու պարգևատրվել է Հայաստանի Հանրապետության «Մարտական խաչ» 1-ին աստիճանի պետական շքանշանով։


== Ծանոթագրություններ ==
Քսենյա Լարինա

Քսենյա Լարինա (ռուս.՝ Ксеения Ларина, ապրիլի 11, 1963(1963-04-11), Մոսկվա, ԽՍՀՄ), ռուս լրագրող, «Էխո Մոսկվի» ռադիոկայանի լրագրող (1991 թվականից)։


== Կենսագրություն ==
Ռադիոհաղորդավար և թարգմանիչ Անդրեյ Բարշևի (1935-2006 թվականներ) և Վնեշտորգի աշխատակցուհի Լյուդմիլա Բարշևայի (Օվչիննիկովա) (1938-2008 թվականներ) դուստրը։
Ավարտել է Մոսկվայի Ուսաչյով փողոցի թիվ 45 դպրոցը։ Երկրորդից մինչև երրորդ դասարանները ապրել է Ալժիրում, որտեղ այդ ժամանակ աշխատել է նրա հայրը։
1985 թվականին կարմիր դիպլոմով ավարտել է Անատոլի Լունաչարսկու անվան Ռուսաստանի թատերական արվեստի համալսարանը։
Նրա համակուրսեցիներն են եղել Դմիտրի Պեվցովը, Նիկոլայ Դոբրինինը և Վլադիմիր Վինոգրադովը։ Քսենյա Լարինան աշխատել է Ալեքսանդրինսկի և «Սատիրիկոն» թատրոններում որպես դերասանուհի, 1991 թվականի օգոստոսից հետո նա հեռացավ թատրոնից։ 1990 թվականից տպագրվել է թերթերում և ամսագրերում, «Քսենյա Լարինա» կեղծանունով «Նոստալգիա» ռադիոյում երաժշտական հաղորդումներ է վարել։ Որոշ ժամանակ հեռուստատեսությունում ֆիլմին նվիրված հաղորդում է վարել։
«Էխո Մոսկվի» ռադիոյի ծրագրերի հաղորդավար՝ «4 րոպե թատրոնի հետ», «25-րդ կադրը», «Բոլորը դուրս», «Գրքային խաղատունը», «Դիֆիրամբ», «Կրեմլի պալատները», «Կադրերի բաժին», «Ծնողական ժողովը», «Թատերական հրապարակը», «Մարդ հեռուստատեսությունից», «Խաղահրապարակ», «Փոխանցումատուփ», «Ինչպես ֆիլմում», «Խոսենք ռուսերեն», «Տրետյակովյան հավաք», «Սմեշարիկներ», «Առասպելներ Ռուսաստանի մասին», «Հաջողություն», «Թանգարանային պալատներ», «Մշակութային շոկ», «Մեր սիրելի Նիկիտա Սերգեևիչը»։
2010 թվականի մարտին նա ստորագրեց «Պուտինը պետք է հեռանա» ռուսաստանյան ընդդիմության կոչը։
2017 թվականի հոկտեմբերին նա հեռացել է Ռուսաստանից, Վլադիմիր Սոլովյովի հետապնդման պատճառով, որին «Էխո Մոսկվի» թերթի գլխավոր խմբագիր Ալեքսեյ Վենեդիկտովը համարում էր լրագրողության ֆիզիկական վերացման շարժառիթ։ 2018 թվականի նոյեմբերին նա վերադարձավ երկիր։


== Անձնական կյանք ==
Առաջին ամուսինը՝ դերասան Նիկոլայ Դոբրինին
Երկրորդ ամուսինը՝ Ռինատ Վալիուլին (ծնվել է 1960 թվականի հոկտեմբերի 23-ին), «Էխո Մոսկվի» թերթի գլխավոր խմբագրի տեղակալը, ունի դուստր նախորդ ամուսնությունից։
Որդին՝ Օլեգ Վալիուլին (ծնվել է 1994 թվականին), կարմիր դիպլոմով ավարտել է Շոպենի երաժշտական դպրոցը։


== Ծանոթագրություններ ==


== Արտաքին հղումներ ==
Քսենյա Լարինան Էխո Մոսկվի կայքում
Աշխատակիցներ «Էխա»։ Քսենյա Լարինա
Տեսանյութ, «Բոլորը դուրս»
Տեսանյութ, «Խաղահրապարակ»
Տեսանյութ, «Խոսենք ռուսերեն»
Հարցազրույց Քսենյա Լարինայի հետ (1999 թվական)(չաշխատող հղում)(չաշխատող հղում)
Տեսանյութ, Քսենյա Լարինան «Грани-ТВ»-ում
Չժան Չունցյաո

Չժան Չունցյաո (չին. ավանդ. 張春橋, պարզ. 张春桥, փինյին Zhāng Chūnqiáo) (փետրվարի 1, 1917(1917-02-01), Juye County, Չինաստանի Հանրապետություն - ապրիլի 21, 2005(2005-04-21)[…], Պեկին, Չինաստան), չինացի քաղաքական և պետական գործիչ, գրող, Չինացի գրողների միության անդամ, «Չորսի բանդա»-ի մասնակից։ 1967-1976 թվականներին եղել է Շանհայի քաղաքապետը, 1971-1976 թվականներին Շանհայի քաղաքային կոմիտեի քարտուղար։


== Կենսագրություն ==
Ծնվել է 1917 թվականի փետրվարի 1-ին, Շանդուն նահանգի Ցզյուիե գավառում։
1938 թվականին ընդունվեց Չինաստանի կոմունիստական կուսակցություն։
1966-1969 թվականներին եղել է Մշակութային հեղափոխության խմբի անդամ։ Մաո Ցզե Դունի կնոջ՝ Ցզյան Ցինի, ինչպես նաև Յաո Վենյուանի և Վան Հոնգվենի հետ պատկանում էր Չինաստանի Կոմունիստական ​​կուսակցության առաջնորդների խմբին, որը  հայտնի է որպես «Չորսի բանդա», ով հետագայում մեղադրվեց Մշակութային հեղափոխության ժամանակ հակահեղափոխական գործունեության մեջ։
Մաո Բզե Դունի մահից հետո Չինաստանում սկսվեց իշխանության պայքար, որի արդյունքում Չժան Չունցյաոն և «Չորսի բանդայի» մյուս անդամները 1976 թվականին ձերբակալվեցին։ 1981 թվականին  Չժան Չունցյաոն երկու տարի պայմանական պատժաչափով մահապատժի դատապարտվեց Ժողովրդական Գերագույն դատարանի հատուկ դատարանի կողմից։
1983 թվականին մահապատժի դատավճիռը փոխվեց ցմահ ազատազրկման՝ ցմահ զրկվելով քաղաքական իրավունքներից, իսկ 1997 թվականին այն փոխվեց 18 տարվա ազատազրկման՝ 10 տարի զրկվելով քաղաքական իրավունքներիցց։ 1998 թվականին, առողջական նկատառումներից ելնելով, գրավի դիմաց ազատ է արձակվել՝ բանտից դուրս բուժվելու համար։
Մահացել է քաղցկեղից 2005 թվականի ապրիլի 21-ին, Շանհայի հիվանդանոցներից մեկում։


== Ծանոթագրություններ ==
Ադորա Սվիտակ

Ադորա Սվիտակ (անգլ.՝ Adora Svitak, հոկտեմբերի 15, 1997(1997-10-15), Վաշինգտոն, ԱՄՆ և Springfield, Լեյն շրջան, Օրեգոն, ԱՄՆ), ամերիկացի գրող, հրապարակախոս, ակտիվիստ։


== Կենսագրություն ==
Սվիտակը ծնվել է Սփրիգֆիլդում։ Նրա մայրը` Ջոյսը, եղել է չինացի գաղթական, որը հասակ է առել մշակութային հեղափոխության ժամանակաշրջանում, հայրը` Ջոնը, ուսանել է ֆիզիկա և աշխատել որպես ծրագրային ինժեներ։


== Հրապարակային ելույթներ ==
Սվիտակի 2010 թվականի փետրվարի TED ելույթը` «Թե ինչ կարող են չափահասները սովորել երեխաներից», TED.com կայքում ունեցել է ավելի քան 4 միլիոն դիտում։

InfoCom 2013 փակման զեկույց, Կալկաթա, Հնդկաստան, դեկտեմբերի 7, 2013
INK ելույթ (TED-ի հետ համատեղ) Լավազա, Հնդկաստան, դեկտեմբեր 2010, ներկայացրել է` ինչպես են երիտասարդները օգտագործում տեխնոլոգիան ժամանակակից աշխարհում
Միացյալ ազգերի տնտեսական և սոցիալական խորհրդի երիտասարդական ֆորումի համաժողով, ելույթին ներկա է գտնվել ՄԱԿի քարտուղար Բան Կի Մունը, Նյու Յորք, մարտ, 2013
Մամուլի ազգային ակումբի աղջիկների պետական միություն, հիմնական ելույթ, Վաշինգտոն, հունվար, 2013
Mashable սոցիալական ծառայությունների գագաթնաժողով, բանախոս, Նյու Յորք, սեպտեմբեր, 2012
Միջազգային դպրոցների եվրոպական խորհուրդ, հիմնական ելույթ, Նիս, Ֆրանսիա, զրույց Դուբայի կանանց քոլեջի ուսանողների հետ


== TEDxRedmond ==
2010-2013 թվականներին կազմակերպել է տարեկան TEDx (x = ազատ կազմակերպված TED միջոցառում) համաժողովը` TEDxRedmond, համաերիտասարդական պլանավորման կոմիտեի հետ համատեղ։ Համաժողը տեղի է ունեցել Ռեդմոնդի Մայքրոսոֆթ համաժողովների կենտրոնում։ 2010 թվականի բացման համաժողովին մասնակցել են շուրջ 700 անձինք։ Մայքրոսոֆթի ելույթում Սվիտակը նշել է, որ կուզեր տեսնել` ինչպես են երեխաները խոսում իրենց հուզող հարցերից` լինի դա դպրոցական ծրագրային որևէ բան, կամ բնապահպանական մեկ այլ ծրագիր, որ նրանք կուզեին սկսել։ «Ուզում եմ, որ երեխաները հասկանան, որ լավ է սկսելը, որպես երեխա նրանց ձայնը կարևոր է։ Օգտագործենք այն»։


== Լրագրական գործունեություն ==
Սվիտակի առաջին մեծածավալ վեպը` «Ծպտված Յանգը», որը նա սկսել է գրել 2006 թվականին, լույս է տեսել 2011 թվականի մարտի 14-ին (ISBN 978-1-4609-7997-6)։ Սվիտակը եղել է նաև Verizon Reads գրագիտական արշավի խոսնակը և խմբագրել է «Գրպանահատ արքայադուստրը» նովելը։ Նրա երկրորդ գիրքը` «Պարող մատներ», որը գրել է ավագ քրոջ` Ադրիանայի օգնությամբ, լույս է տեսել 2008 թվականի ապրիլի 30-ին (ISBN 978-1-888045-56-7)։


=== Այլ գործունեություն ===
2010 թվականին խմբագրել է Green My Parents: Join the Youth Movement to Seed the Green Economy
2012 թվականին Ռեդմոնդի պոեզիայի անթոլոգիայի հարյուրամյակի առթիվ գրել է բանաստեղծություններ
"Would You Let Your Daughter Wear This?" հոդվածը Huffington Post-ում ունեցել է շուրջ 2000 մեկնաբանություններ` դառնալով լրագրի ամենահայտնի հոդվածներից
Mashable-ի հատուկ բլոգեր
Edutopia-ի բլոգեր
Gulf News-ի հատուկ սյունակագիր, գրել է սյունակներ ծնողների համար նոր սերնդի մասին և ինչպես է տեխնոլոգիայի հետ փոխազդեցությունը ձևավորում ընտանեկան և սոցիալական դինամիկան
Gates Foundation-ի անհամբեր, լավատես բլոգեր
Կանանց լրատվական կենտրոնի բլոգեր


== Ծանոթագրություններ ==


== Արտաքին հղումներ ==
Պաշտոնական կայքը
Ադորա Սվիտակը TED կայքում
Մեսրոպ Երեց

Մեսրոպ Երեց (Վայոցձորեցի) (10-րդ դար - 10-րդ դար), 10-րդ դարի հայ մատենագիր։ Ծագումով Վայոց ձորի Հողոցմանց գյուղից։ 967 թվականին գրել է Ներսես Ա Մեծի վարքը և Մամիկոնյանների տոհմի պատմությունը։ Մեսրոպ Երեցի գրվածքում արտացոլվել է հայ ազատագրական լեգենդի նախնական տարբերակը, որը հայկական պետականության անկումից հետո Հայաստանի նորոգ ազատագրումն ու վերականգնումը կապում էր քրիստոնյա հռոմեացիների օգնության հետ։ Երկի հիմքում ընկած է նաև հայ-վրացական միացյալ պայքարի գաղափարը։ Հետագայում, կապված միջազգային քաղաքական իրադրության փոփոխման հետ, Մեսրոպ Երեցի երկը լրացվել է ընդմիջարկություններով, որոնք արտահայտում են հայ ազատագրական լեգենդի էվոլյուցիան։ Այն առաջին անգամ հրատարակվել է 1737 թվականին։ Վերահրատարակվել է (2 անգամ, տարբեր վերնագրերով)։ Թարգմանվել է ֆրանսերեն (1869)։


== Երկեր ==
Պատմութիւն սրբոյն Ներսէսի Պարթեւի Հայոց հայրապետի (Սոփերք Հայկականք 6), Վնտ, 1853։


== Ծանոթագրություններ ==
Գարեգին Ռշտունի

Գարեգին Ռշտունի (ապրիլի 3, 1840(1840-04-03), Բուխարեստ, Ռումինիա - հոկտեմբերի 11, 1879(1879-10-11), Սալոնիկ, Հունաստան), հայ դերասան։


== Կենսագրություն ==
Գարեգին Ռշտունին ծնվել է 1840 թվականին, Բուխարեստում։ Վաղ տարիքում ծնողների հետ փոխադրվել է Կ.Պոլիս։ Բեմական գործունեությունն սկսել է 1865 թվականին։ 1868 թվականին ընդգրկվել է Հակոբ Վարդովյանի թատերախմբում։ Տիրապետել է բեմարվեստի առանձնահատկություններին, ժամանակին համեմատվել է Կոկլեն եղբայրների հետ։
Մեծ համբավ է ձեռք բերել հատկապես Մոլիերի պիեսների դերերի կատարումով՝ Փուրսոնյակ՝ «Պարոն դը Փուրսոնյակ», Ժորժ Դանդեն՝ «Ժորժ Դանդեն», Արզան՝ «Երևակայական հիվանդը», Հարպագոն՝ «Ագահը» և այլն։ Հեղինակել և կատարել է մի շարք կատակերգություններ։ Զբաղվել է նաև թատերագրությամբ, հիշարժան են՝ «Աղջկան մը օժիտը», «Թղթե վզնոցով սիրահարը» պիեսները։ Գրել է նաև Տիգրան Չուխաճյանի «Քյոսե Քեհյա» օպերետի լիբրետոն։


== Ծանոթագրություններ ==
(122) Գերդա

(122) Գերդա (անգլ.՝ Gerda), աստերոիդ աստերոիդների գոտու արտաքին մասում։ Հայտնաբերվել է 1872 թվականի հուլիսի 31-ին Քրիստիան Պետերսի կողմից Քլինտոնում։
Միջին հեռավորությունը Արեգակից կազմում է 3,231102 ա. մ., առավելագույնը մոտենում է 3,1136 ա. մ. հեռավորության վրա և հեռանում 3,3486 ա. մ.։ Արեգակի շուրջ մեկ ամբողջական պտույտ է կատարում 2121,41 երկրային օրվա ընթացքում, իր ուղեծրով շարժվելով միջինում 0,169699 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,64° անկյուն։
Ըստ Տոլենի սպեկտրալ դասակարգման պատկանում է L դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
Գերդա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Անուֆրիևկա (Միլլերովսկի շրջան)

Անվան այլ կիրառումների համար տե՛ս՝ Անուֆրիևկա (այլ կիրառումներ)Անուֆրիևկա (ռուս.՝ Ануфриевка), գյուղ (խուտոր) Ռուսաստանի Դաշնության Ռոստովի մարզի Միլլերովսկի շրջանում։ Մտնում է Սուլինսկի գյուղական համայնքի կազմի մեջ։
Շուչան

Շուչան, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ժողովածու (3080)

Ժողովածու 3080, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3080 թվի տակ։ Ձեռագիրը գրվել է 18-րդ դար ոմն Կ․ Պոլսեցի (Բ) գրիչի կողմից։ Ստացողը եղել է Նիկողոս Սսեցի (Բ)ն։ Գրված է թղթի վրա, որը ունի 19,4X14,5սմ չափս։ Ձեռագիրը կազմված է 125 թերթից։ Գրված է միասյուն, նոտրգիրով։ Կազմը` ստվարաթուղթ։ Հիշատակարաններ՝ 2ա (1827թ․), գրչի՝ 2ա։


== Բովանդակություն ==
Սիրուն զբօսարան (թրգմ․ Գր․ Պօլսեցի)։
Բժշկարան ըստ գրոցն Անդրէասի, Եօրկաքի, Եասիր Ալիի։
Համառօտութիւն երաժշտական գիտութեան։


== Ծանոթագրություններ ==
(9770) Դիսքավերի

(9770) Դիսքավերի (անգլ.՝ Discovery), աստերոիդ աստերոիդների հիմնական գոտում։ Հայտնաբերվել է 1993 թվականի մարտի 1-ին Տակեշի Ուրատայի կողմից Օոհիրայում։
Միջին հեռավորությունը Արեգակից կազմում է 2,284311 ա. մ., առավելագույնը մոտենում է 1,9515 ա. մ. հեռավորության վրա և հեռանում 2,6172 ա. մ.։ Արեգակի շուրջ մեկ ամբողջական պտույտ է կատարում 1261,05 երկրային օրվա ընթացքում, իր ուղեծրով շարժվելով միջինում 0,285477 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,95° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9770) Դիսքավերի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մարաթոն (մուլտֆիլմ)

«Մարաթոն» (անգլ.՝ «The Marathon»), խորհրդային կարճամետրաժ մուլտֆիլմ, որ թողարկվել է 1988 թվականին «Բելառուսֆիլմ» կինոստուդիայում։ Ռեժիսորներ Միխայիլ Տումելյայի ու Ալեքսանդր Պետրովի կուրսային աշխատանքն է։ Մուլտֆիլմը նվիրված է Միկի Մաուսի 60-ամյակին և լայնորեն ցուցադրվել է ԱՄՆ-ում «Դիսնեյ ստուդիայի» հոբելյանական ծրագրի ընթացքում։


== Պատմություն ==
1988 թվականի նոյեմբերին նշվել է Միկի Մաուսի 60-ամյակը։ Այդ ժամանակ առաջին անգամ Խորհրդային Միություն է այցելել «Դիսնեյ» ընկերության պատվիրակությունը Ռոյ Դիսնեյի գլխավորությամբ։ Խորհրդային անիմատորները Ռոյին են ներկայացրել «Մարաթոն» մուլտֆիլմը՝ որպես նվեր Միկի Մաուսին։
Մուլտֆիլմը նկարահանվել է հինգ ամիս և այն բանի շնորհիվ, որ մուլտիպլիկատորներից շատերն աշխատել են միայն էնտուզիազմով, այն արժեցել է ընդամենը 300 ռուբլի։


== Սյուժե ==
Երեխան մոտենում է էկրանին, որտեղ տեսնում է իր արտացոլանքը։ Կախարդական վրձնի շնորհիվ արտացոլանքը վերածվում է Միկի Մաուսի։ Երեխան ու մկնիկն սկսում են պարել, իսկ այդ ժամանակ էկրանի վերևում երևում են Միկի Մաուսի գոյության տարիներն արտահայտող թվեր։ Երեխան այդ ընթացքում մեծանում է․ նա դառնում է դեռահաս, ապա պատանի, հետո՝ չափահաս մարդ։ Թվերը հասնում են մինչև 60։ Միկի Մաուսը բոլորովին չի փոխվել, նա մնացել է նույն ուրախը և ուզում է պարել։ Իսկ երեխան այդ ժամանակ արդեն դարձել է ծեր մարդ և հոգնած նստում է բազմաթոռին։ Այժմ մկնիկին սկսում է հետևել այլ երեխա, որն արդեն ուրիշ սերնդից է։


== Նկարահանող խումբ ==


== Ծանոթագրություններ ==


== Արտաքին հղումներ ==
 «The Marathon»
«Мультипликатор Михаил Тумеля: Послевоенная анимация формировалась как оппозиция Диснею» Archived 2016-03-05 at the Wayback Machine. — статья на сайте TUT.BY.
Վահագն Մուղնեցյան

Վահագն Մարտինի Մուղնեցյան (հուլիսի 10, 1947(1947-07-10), Կիրովական, Հայկական ԽՍՀ, ԽՍՀՄ), հայ բանաստեղծ, արձակագիր։ Հայաստանի գրողների միության անդամ (1988)։


== Կենսագրություն ==
Ավարտել է Երևանի պետական համալսարանի բանասիրական ֆակուլտետի ժուռնալիստիկայի բաժինը։ Եղել է «Սովետական գրող» հրատարակչության ժամանակակից գեղարվեստական գրականության խմբագրության ավագ խմբագիր, Հայաստանի գրողների միության «Նորք» ամսագրի Ժամանակակից գեղարվեստական գրականության բաժնի վարիչ, 1993 թվականից՝ ՀԳՄ քարտուղար, «Ոսկան Երևանցի» հրատարակչության առաջին գլխավոր խմբագիր, ինչպես նաև ՀՀ զինված ուժերի 3-րդ բանակային միավորման հրամանատարի տեղակալ։
Հանրապետական գրական մամուլում տպագրվել է ուսանողական տարիներից։ Թարգմանվել է ռուսերեն, անգլերեն, ուկրաիներեն, սլովակերեն։
2000-2007 թվականներին ծառայել է թիվ 23935 զորամասում՝ որպես հրամանատար (ՀՀ ՊՆ կենտրոնական Սպայի տան պետ)։ Մարտական գործողությունների մասնակից է, փոխգնդապետ։


== Երկեր ==
Զոհանվեր (պոեմ), Երևան, 2013 թ.։
Տաբու (վեպ), Երևան, 2008 թ.։
Բազմաշավիղ (բանաստեղծություններ), Երևան, 2003 թ.։
Եկվորներ (վեպ), Երևան, 1989 թ.։
Ալիզ (վեպ), Երևան, 1986 թ.։


== Մրցանակներ ==
«Տաբու» վեպն արժանացել է ՀՀ Նախագահի մրցանակի, 2010 թ.
ՀՀ Մշակույթի նախարարության ոսկե մեդալ, 2008 թ.
ՀԳՄ մեդալ, 2008 թ.
«Վանաձորի պատվավոր քաղաքացի», 2005 թ.
ՀԳՄ Դանիել Վարուժանի անվան «Հայ գրականության ասպարեզում ծանրակշիռ ավանդի համար» մրցանակ, 1997 թ.
«Ալիզ» (1986), «Եկվորներ» (1989) վեպերն արժանացել են ՀԳՄ Դերենիկ Դեմիրճյանի անվան մրցանակների


== Ծանոթագրություններ ==


== Արտաքին հղումներ ==
Վահագն Մուղնեցյան, Ստեղծագործություններ
(7475) Կայզուկա

(7475) Կայզուկա (անգլ.՝ Kaizuka), աստերոիդ աստերոիդների հիմնական գոտում։ Հայտնաբերվել է 1992 թվականի հոկտեմբերի 28-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,283165 ա. մ., առավելագույնը մոտենում է 2,1038 ա. մ. հեռավորության վրա և հեռանում 2,4625 ա. մ.։ Արեգակի շուրջ մեկ ամբողջական պտույտ է կատարում 1260,1 երկրային օրվա ընթացքում, իր ուղեծրով շարժվելով միջինում 0,285692 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,37° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7475) Կայզուկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պետրովկա (գյուղ, Սախնովշչինսկի շրջան)

Անվան այլ կիրառումների համար տե՛ս՝ ՊետրովկաՊետրովկա (ուկրաիներեն՝ Петрівка), գյուղ Ուկրաինայի Խարկովի մարզի Սախնովշչինսկի շրջանում։ Հիմնադրվել է 1875 թվականին։
2001 թվականի տվյալներով Պետրովկա գյուղում բնակվում էր 31 մարդ։ Բնակավայրը զբաղեցնում է 0,08 կմ² տարածք։ Բնակչության խտությունը կազմում էր 387,5 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռանդվեռե (գյուղ, Կաառմա շրջան)

Անվան այլ կիրառումների համար տե՛ս՝ ՌանդվեռեՌանդվեռե (էստ․՝ Randvere), գյուղ Էստոնիայի Սաարեմաա նահանգի Կաառմա շրջանում։
2011 թվականի տվյալներով գյուղում բնակվում էր 11 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կալտավուտուրո

Կալտավուտուրո  (իտալերեն՝ Caltavuturo), կոմունա Իտալիայում, Սիցիլիա մարզի Պալերմո գավառում։
Բնակչությունը կազմում է 4571 մարդ, բնակչության խտությունը կազմում է 47մարդ/կմ²։ Զբաղեցնում է 97 կմ² մակերես տարածք։
Փոստային ինդեքսն է՝ 90022։ Հեռախոսային կոդը՝ +39 0921։


== Ծանոթագրություններ ==
Ներքին Ագուլիս

Անվան այլ կիրառումների համար տե՛ս՝ Ագուլիս (այլ կիրառումներ)Ներքին Ագուլիս, (նաև՝ Ստորին Ագուլիս, Դաշտ Ագուլիս, Ագուլիսի դաշտ, Ներքին Ագուլիք, Ներքին Ակուլիս, Աշաղը Այլիս, Դաշտ, Դեշտ, Տաշտ, այժմ կոչվում է՝ ադրբ.՝ Aşağı Əylis - Աշաղի Այլիս), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Օրդուբադի շրջանում։


== Պատմություն ==
Ներքին Ագուլիս գյուղը նախկինում գտնվում էր Մեծ Հայքի Սյունիք աշխարհի Գողթն գավառում, երբեմն հիշատակվում է ավան։ Ներքին Ագուլիս գյուղը գտնվում է Օրդուբադ քաղաքից մոտ 4 կմ արևմուտք, Ագուլիս գետի ափին, Վերին Ագուլիսից 2 կմ հարավ, նախկին պատմական Դաշտ գյուղի տեղում, որը վերին ագուլեցիները 1820 թվականին գնել էին Պարսից գահաժառանգ Աբբաս-Միրզայից և կոչել՝ Ներքին Ագուլիս։ Նախկինում եղել է հայկական մշակութային մեծ քաղաքի մի մասը, որը հայաթափվել և ավերվել է 1919 թվականի Ագուլիսի ջարդերից հետո։
Խորհդային կարգերի ժամանակ մտնում էր Նախիջևանի ԻՍՍՀ Օրդուբադի շրջանի մեջ։


== Բնակչությունը ==

1829-1832 թվականներին ուներ 459, 1897 թվականին՝ 990, 1906 թվականին՝ 1254 բնակիչ։ 1986 թվականին գյուղում բնակվում էր ադրբեջանական մի քանի ընտանիք։


== Կրոնական կառույցներ ==

Ներքին Ագուլիսը ուներ 4 եկեղեցի՝ Սուրբ Երրորդություն (Սուրբ Ստեփանոս), Սուրբ Սարգիս, Սուրբ Մինաս և Սուրբ Հովհաննես Մկրտիչ։


== Ճարտարապետություն ==
Ներքին Ագուլիսն ուներ դպրոց և խանութներ։


== Տնտեսություն ==
Բնակիչները զբաղվում էին երկրագործությամբ, այգեգործությամբ և մասամբ առևտրով ու արհեստագործությամբ։


== Հայտնի մարդիկ ==
Քրիստափոր Միքայելյան (Քաղաքական գործիչ)
Պողոս Մակինցյան (Թարգմանիչ)
Օվի Սևումյան (դերասան)
Միքայել Մանվելյան (արձակագիր, դերասան)
Մկրտիչ Բարխուդարյան (թարգմանիչ)
Մուշեղ Աբեյան (հասարակակն գործիչ)
Լևոն Մանվելյան (բանասաեր, գրող)
Փիլիպոս Վարդազարյան (հրատարակիչ)
Հարություն Թումանյան (գրող)
Ալեքսանդր Քալանթար (խմբագիր)
Ավետիք Արասխանյան (տնտեսագետ)
Նեկտար Բաժբեուկ-Մելիքյան (ճարտարապետ)
Անդրանիկ Սողոմոնյան (թատերական գործիչ)
Քրիստափոր Աբեյան (բժիշկ)
Սարգիս Բեգլարյան (նկարիչ)
Արիստակես Զարգարյան (բժիշկ)
Հովսեփ Թադևոսյան (մանկավարժ)
Հովհաննես Հախնազարյան  (մանկավարժ)
Դավիթ Քալանթար (մանկավարժ)
Նինա Հայրապետյան (մանկավարժ)


== Ծանոթագրություններ ==
Քիլիսեջիկ

Քիլիսեջիկ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Մալթազ

Մալթազ, մալթոզի α-գլյուկոզիդային կապի ճեղքումը կատալիզող ֆերմենտ։ Մտնում է մարդու և կաթնասուն կենդանիների թքի, ենթաստամոքսային գեղձի, աղիքների հյութի բաղադրության, ինչպես նաև արյան, լյարդի, կմախքային մկանների մեջ։ Հանդիպում է նաև բուսական հյուսվածքներում։ Մալթազով առավել հարուստ են խմորասնկերը։ Մալթազն ունի կարևոր նշանակություն ածխաջրերի ճեղքման, յուրացման պրոցեսներում։
Փոխադրողը

Փոխադրողը (անգլ.՝ The Transporter ֆր.՝ Le Transporteur), քրեական մարտաֆիլմ է, որի պրեմիերան տեղի է ունեցել ԱՄՆ-ում 2002 թ. հոկտեմբերի 11-ին։ Ֆիլմում Ֆրենկ Մարտինի դերը աղացել է Ջեյսոն Սթեթհեմը, ով նաև իրականացրել է հնարքները։ Լայ Կվաի դերը խաղացել է դերասանուհի Շու Ցին։
2005 թ. էկրան է բարձրացել Փոխադրողը 2, իսկ 2008 թ. Փոխադրողը 3 ֆիլմերը, որոնցում գլխավոր դերը նույնպես կատարում է Սթեթհեմը։


== Սցենար ==
Ֆրենկ Մարտինը նախկին հատուկ ջոկատային է, ով զբաղվում է փոխադրումով։ Նա բնակվում է Ֆրանսիայի հարավում և իր BMW 735i ավտոմեքենայով A կետից B կետ է փոխադրում կարևոր բեռներ և մարդկանց։ Մարտինն աշխատում է ավելորդ հարցեր չտալ բեռների վերաբերյալ։ Նա հետևում է 3 կանոնների, որոնք երբեք չի խախտում՝

Երբեք մի փոխիր գործարքի պայմանները
Ոչ մի անուն
Երբեք մի բացիր բեռըՄի անգամ, սակայն, ամեն ինչ այլ կերպ է ընթանում։ Մարտինի ծառայություններին է դիմում «Ուոլ սթրիթ» մականունով մի ամերիկացի և խնդրում բեռ տեղափոխել։ Ճանապարհին վարորդը կանգ է առնում փոխելու վնասված ակը և նկատում է, որ բեռը շարժվում է։ Խախտելով 3-րդ կանոնը՝ Ֆրենկը բացում է պայուսակը և հայտնաբերում կապկպված կնոջ։ Նրա անունն է Լայ։ Պայուսակը բացելուց համար Ֆրենկին փորձում են սպանել։
Ֆրենկը խախտում է նաև մյուս կանոնները և տեղեկանում մարդկանց առևտրով զբաղվող խմբի մասին, որը ղեկավարում է Լայի հայրը։ Ֆիլմի հերոսը հանուն Լայի միջամտում է նրա հոր և հանցակիցների գործերին։ Նա բանտ է ընկնում, որտեղ ընկերոջը՝ ոստիկանության տեսուչ Տարկոնիին պատմում է եղելությունը։ Տարկոնին օգնում է նրան փախչել բանտից։ Ֆիլմի վերջում Ֆրենկին հաջողվում է գտնել մարդկանց տեղափոխող կոնտեյները և ազատել ներգաղթյալներին, իսկ Լայը Ֆրենկին փրկելու համար սպանում է հորը։


== Դերասաններ ==


== Ավտոմեքենա ==
Ֆիլմում Ֆրենկ Մարտինը վարում է 1999 թ. արտադրության BMW 735Li ավտոմեքենան։ Այն մեխանիկական փոխանցումատուփով է, V12 շարժիչով, 350 ձիաուժ հզորությամբ։


== Երաժշտություն ==
Tweet – "Boogie 2Nite"
Nate Dogg – "I Got Love"
Fat Joe featuring Angie Martinez and Sacario – "Live Big (Remix)"
Benzino – "Rock The Party"
Knoc-Turn'al – "Muzik"
Angie Martinez featuring Lil' Mo and Sacario – "If I Could Go!"
Tamia – "Be Alright"
Missy Elliott – "Scream AKA Itchin'
Gerald Levert – "Funny"
Hustlechild – "I'm Cool"
Keith Sweat – "One on One"
Nadia – "Life of a Stranger"


== Տես նաև ==
Փոխադրողը 2
Փոխադրողը 3


== Ծանոթագրություններ ==


== Արտաքին հղումներ ==
The Original Transporter Movie Site Archived 2020-03-01 at the Wayback Machine.
«Փոխադրողը»(անգլ.) ֆիլմը Allmovie կայքում:
Մ.թ.ա. 514


== Դեպքեր ==


== Ծնունդներ ==


== Մահեր ==
Ժուան

Ժուան (պորտուգալերեն` Juan, João)` աստվածաշնչային ծագումով Հովհաննես անվան պորտուգալական ձևն է։ Անվան պորտուգալական ձևի մյուս տարբերակն է Ժուաուն։


== Կրողներ ==
Ժուան Սիլվեյրա դուշ Սանթուշ (Ժուան, Juan Silveira dos Santos, *1979 թ.)` բրազիլացի ֆուտբոլիստ
Ժուան Քաբրալ դի Մելու Նիթու (1920-99 թթ., João Cabral de Melo Neto)` բրազիլացի բանաստեղծ և դիվանագետ
Ժուաու Քարլուշ (*1982 թ., João Carlos Pinto Chaves)՝ բրազիլացի ֆուտբոլիստ
Յակոբ Վիլլոտ

Յակոբ Վիլլոտ (ֆր.՝ Jacobus Villotte, 1656 - հունվարի 14, 1743(1743-01-14)), ֆրանսիացի հայագետ։ Հիսուսյան ընկերության անդամ։ Այդ ընկերության հանձնարարությամբ եղել է Պարսկաստանում, 12 տարի ապրել Թեհրանում։
Այցելել է Կ․ Պոլիս, Եվդոկիա, Տրապիզոն, Կարին, Կարս, 4 անգամ՝ Երևան և այլ հայաբնակ վայրեր, ուսումնասիրել է հայերի, պարսիկների և թուրքերի բարքերն ու սովորությունները, սովորել նրանց լեզուները, հայերեն քարոզներ կարդացել։ «Հիսուսյան ընկերության մի միսիոների ճանապարհորդությունը Թուրքիայով, Պարսկաստանով, Հայաստանով, Արաբիայով և Բերբերիայով» (1730) գրքում Վիլլոտի արժեքավոր տեղեկություններ է հաղորդել Հայաստանի աշխարհագրության, երկրագործության, առևտրական և քաղաքական հարաբերությունների, ինչպես նաև հայերի առօրյայի մասին։ Առանձնապես արժեքավոր է Վիլլոտի «Բառգիրք հայկական լեզուի․․․» [լատ․ վերնադիրը՝ Dictionarium novum Latino-armenium․․․» («Նոր բառգիրք լատինա-հայկական․․․»), 1714] երկլեզվյան բառարանը (մոտ 26 000 բառահոդված)։ Վիլլոտի բառարանի և՛ հայերեն, և՛ լատիներեն բաժինները հարուստ են բառակապակցություններով ու դարձվածներով, հայերեն բաժնում տեղ են գտել ժողովրդախոսակցական, բարբառային բառեր, քերականական բացատրություններ։ Վիլլոտը կազմել և գործածել է հայերեն բառեր, որոնց մի մասը՝ տնտղել, լպրծուն, զուգակշիռ, ժրաջան, գրավաճառ ևն, առ այսօր կենսունակ է։ Բառարանին կցված է հայերենի քերականության ուրվագիծ («Հայոց լեզվի ներածություն»), որը պարունակում է տեղեկություններ հայկական այբուբենի տառերի ձևի, դրանց հնչման, անունների հոլովման, հնչյունափոխության, ածականների և սրանց համեմատության աստիճանների, բայական համակարգի և այլ հարցերի մասին։ Առանձին գլխով ներկայացրել է հայ կաթողիկոսների և թագավորների ժամանակագրությունը։ Ետմահու լույս է տեսել նրա անտիպ հիշատակարանը։ Գրել է նաև կրոնական բնույթի գործեր։


== Գրականության ==
Շրումպֆ Գ․ Ա․, Ուսումնասիրութիւնք հայ լեզուի և մատենագրության յարևմուաս (ԺԴ-ԺԹ դար), թարգմանել և լրացրել Դ․ Զարբհանալյան, Վնտ․, 1895։
Գասպարյան Դ․ Կ․, Հայ բառարանագրության պատմություն, Ե․, 1969։ Ջահուկյան Գ․, Գրաբարի քերականության պատմություն, Ե․, 1974։
Քևովիլե

Քևովիլե (ֆր.՝ Quevauvillers), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 1034 մարդ, բնակչության խտությունը` 117.23 մարդ/կմ²։ Բնակավայրը զբաղեցնում է 8.82 կմ² տարածք։


== Աշխարհագրություն ==
Գտնվում է Փարիզ քաղաքից 110 կմ հյուսիս, Ամյեն քաղաքից 18 կմ հարավ-արևմուտք։


== Բնակչություն ==


== Տնտեսություն ==
2010 թվականին ուներ 744 աշխատունակ (15-64 տարեկան)  բնակիչ, որոնցից ակտիվ էին 570-ը, իսկ ոչ ակտիվները` 174։ Ակտիվության ցուցանիշը կազմում է 76,6 %։ 570 աշխատունակ մարդկանցից աշխատել է 520 անձ (288 տղամարդ և 232 կին)։ Գործազուրկ են եղել 50 անձ (24 տղամարդ և 26 կին)։ 174 անաշխատունակներից 61-ը եղել են աշակերտներ կամ ուսանողներ, 61-ը` թոշակառուներ, իսկ 52-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Տարվա մարդ (Թայմ)

«Տարվա մարդ» տիտղոսին արժանացածի անունը Թայմ հանդեսը ավանդաբար հրապարակում է դեկտեմբերի վերջին համարում։ «Տարվա մարդ» անվանակարգը շնորհվում է 1927 թվականից, երբ այդ կոչմանն արժանացավ օդաչու Չարլզ Լինդբերգը՝ պատմության մեջ առաջին անգամ միայնակ թռչել-անցնելով Ատլանտյան օվկիանոսը։


== Ընտրության պահանջներ ==
Տարվա մարդուն ընտրում է բացառապես գործադիր խմբագիրը։ Ռիչարդ Շտենգելը, Time հանդեսի խմբագրական սյունակում՝ «Կարգուկանոնը վեր դասելով ազատությունից» վերնագրի ներքո, բացատրեց սկզբունքը, որով հանդեսն ընտրում է այս կամ այն հավակնորդին․ «TIME-ի կողմից քննարկված «Տարվա մարդ» անվանումը չի հանդիսանում մեծարանք։ Այն խրախուսանքի նշան չէ։ Եվ ոչ էլ ճանաչված լինելու նշան է։ Լավագույն դեպքում սա աշխարհի լրջմիտ գնահատականն է՝ ինչպիսին այն կա, և ամենակարող մարդկանց և ուժերի, որոնք ձևավորում են այս աշխարհը՝ դեպի վատը կամ դեպի լավը։ Եվ այս անվանակարգը, անկասկած, կապ ունի առաջնորդության որակների հետ՝ անվեհերություն, որը փոխում է մեր մոլորակը»։
Տարբեր տարիների Տարվա մարդ են դարձել Ֆրանկլին Ռուզվելտը, Ադոլֆ Հիտլերը, Իոսիֆ Ստալինը, Ջոն Քենեդին, Ջորջ Բուշը, ինչպես նաև համացանցի օգտատերը։ 2007 թվականին Տարվա մարդ է ճանաչվել Ռուսաստանի Դաշնության նախագահ Վլադիմիր Պուտինը։
Երկու անգամ Տարվա մարդ է ճանաչվել 15 հոգի (ժամանակագրական հերթականությամբ)՝ Ֆրանկլին Ռուզվելտը, Իոսիֆ Ստալինը, Ջորջ Մարշալը, Հարի Ս. Թրումանը, Ուինսթոն Չերչիլը, Դուայթ Էյզենհաուերը, Լինդոն Ջոնսոնը, Ռիչարդ Նիքսոնը, Ռոնալդ Ռեյգանը, Դեն Սյաոպինը, Միխայիլ Գորբաչովը, Բիլ Քլինթոնը, Ամերիկացի զինվորը (վերացական հասկացություն), Ջորջ Բուշ Կրտսերը, Բարաք Օբաման։
Երեք անգամ Տարվա մարդ է դարձել մեկ մարդ՝ Ֆրանկլին Ռուզվելտը։
ԽՍՀՄ/Ռուսաստանի ներկայացուցիչները Տարվա մարդ են ճանաչվել 7 անգամ՝ Իոսիֆ Ստալինը (երկու անգամ), Նիկիտա Խրուշչովը (1 անգամ), Յուրի Անդրոպովը (1 անգամ), Միխայիլ Գորբաչովը (2 անգամ), Վլադիմիր Պուտինը (1 անգամ)։
2001 թվականին «Թայմ» հադեսը չհամարձակվեց Տարվա մարդ ճանաչել Ուսամա բեն Լադենին։


== «Տարվա մարդ» դափնեկիրների ցուցակը՝ ըստ TIME հանդեսի ==


== Ծանոթագրություններ ==


== Արտաքին հղումներ ==
Список за 1927—2011 года Archived 2013-08-26 at the Wayback Machine.
Ղարաքիլիսե (քաղաք)

Անվան այլ կիրառումների համար տե՛ս՝ Ղարաքիլիսե (այլ կիրառումներ)Ղարաքիլիսե, Կարաքյոսե, Ղարաքիլիսե, քաղաք Արևմտյան Հայաստանում, էրզրումի վիլայեթի Բագրևանդ գավառում, Արածանիի աջ ափին։ Այժմ Աղրի վիլայեթի վարչական կենտրոնն է։ Անունն ստացել է սև քարերով կառուցված հայկական եկեղեցուց։
1909 թվականին ուներ 600 տուն բնակիչ, որից 350-ը՝ հայ, մնացածը՝ թուրք։ Զբաղվում էին երկրագործությամբ, անասնապահությամբ, արհեստներով, առևտրով։ Առևտրի և արհեստների զարգացմանը նպաստել է Ղարաքիլիսեով անցնող՝ Տրապիզոնից Պարսկաստան տանող բանուկ առևտրական ճանապարհի վրա գտնվելը։ Ուներ շուրջ 200 խանութ, կրպակ և արհեստանոց, որոնց կեսը պատկանում էր հայերին։ Հայկական եկեղեցին ուներ 25 կրպակ, ստացված հասույթով պահվում էր վարժարան։ Հայոց գերեզմանատանը կար 1721 թվականի արձանագրությամբ խաչքար։
Ռուս, զորքերը երեք անգամ՝ 1828, 1877 և 1916 թվականներին գրավել են Ղարաքիլիսան։ 1877—1878 թվականների ռուս-թուրքական պատերազմի ժամանակ շատ հայերը գաղթել են Արևելյան Հայաստան։ Մնացած հայ բնակչությունը բռնությամբ տեղահանվել է 1915 թվականի Մեծ եղեռնի ժամանակ, մեծ մասը զոհվել է բռնագաղթի ժամանակ։
Նեֆտյանիկ (մարզադաշտ)

«Նեֆտյանիկ» (ուկր.`Нафтовик), ֆուտբոլային մարզադաշտ Ախտիրկա քաղաքում։ «Նեֆտյանիկ Ուկրնեֆտ» ֆուտբոլային ակումբի տնային մարզադաշտն է։ Կարող է ընդունել 5256 հանդիսականի։


== Ծանոթագրություններ ==


== Արտաքին հղումներ ==
Ուկրաինայի ֆուտբոլային մարզադաշտերըArchived 2012-11-23 at the Wayback Machine. (անգլ.)
Շիրովցի

Շիրովցի (ուկրաիներեն՝ Ширівці), գյուղ Ուկրաինայի Չեռնովցիի մարզի Խոտինի շրջանում։
2001 թվականի տվյալներով Շիրովցի գյուղում բնակվում էր 1 806 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լյաշկի (գյուղ, Լեբեդինի շրջան)

Լյաշկի (ուկրաիներեն՝ Ляшки), գյուղ Ուկրաինայի Սումիի մարզի Լեբեդինի շրջանում։
2001 թվականի տվյալներով Լյաշկի գյուղում բնակվում էր 89 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Փետրվարի 27

Փետրվարի 27, տարվա 58-րդ օրն է։

Տարվա ավարտին մնում է 307 (նահանջ տարիներին՝ 308) օր։


== Դեպքեր ==
1833 - Հայկական մարզի զինանշանի հաստատումը Նիկոլայ I-ի կողմից։
1917 - Բուրժուադեմոկրատական II հեղափոխության և ցարիզմի տապալումը Ռուսաստանում։
1988 - Արցախյան շարժումը խեղդելու նպատակով, Սումգայիթում սկսվեցին հայկական 3-օրյա ջարդեր։
1994 - Տեղի ունեցավ XVII Ձմեռային Օլիմպիական խաղերի բացման հանդիսավոր արարողությունը (Լիլլեհամմեր, Նորվեգիա)։


== Ծնունդներ ==
272 - Կոստանդիանոս Ա Մեծ, Հռոմի կայսր
1860 - Վարդգես Սուրենյանց, հայ նկարիչ, արվեստի տեսաբան, թարգմանիչ (վ. 1921)։
1845 - Գրիգոր Արծրունի, հայ հրապարակախոս (վ. 1892)։
1905 - Բոգդան Գեմբարսկի, լեհ հրապարակախոս, արևելագետ (հնդկագետ, հայագետ)
1910 - Հենրիկ Գասպարյան, շախմատային կոմպոզիցիայի գծով միջազգային գրոստմայստեր (մահ. 1995)
1918 - Ժիրայր Չուլոյան, հայ նկարիչ, ոսկերիչ-արծաթագործ
1932 - Էլիզաբեթ Թեյլոր, անգլիացի դերասանուհի (վ. 2011)
1937 - Ալբերտ Մուշեղի Մկրտչյան, ռեժիսոր, սցենարիստ, դերասան (վ. 2018)
1947 - Գիդոն Կրեմեր, լատվիացի ջութակահար
1957 - Ջոն Թուրթուրո, ծագումով իտալացի ամերիկյան դերասան
1959 - Վարդան Պետրոսյան, հայ դերասան, երգիծաբան։
1980 - Դոն Դիաբլո, հոլանդացի դիջեյ, ռեմիքսեր և երաժշտական պրոդյուսեր


== Մահեր ==
1858 - Նիկողայոս Պալյան, հայ ճարտարապետ, հասարակական գործիչ (ծ. 1826)
1921 - Կառլ Մենգեր,ավստրիական տնտեսագետ, Տնտեսագիտության տեսության ավստրիական դպրոցի հիմնադի
1945 - Անդրանիկ Մանուկյան, Խորհրդային Միության հերոս, գվարդիայի կապիտան
1988 - Վախթանգ Վռոնսկի, խորհրդային բալետմեյստեր
2020 - Սամվել Կարապետյան, հայ հուշարձանագետ, պատմաբան, բանահավաք, քարտեզագիր, Հայկական ճարտարապետությունն ուսումնասիրող հիմնադրամի հայաստանյան գրասենյակի նախկին նախագահ (ծ. 1961)


== Տոներ և օրեր ==
, Դոմինիկյան հանրապետություն՝ անկախության օր (Հայիթիից, 1844)։
, Հունաստան՝ Սելենայի (Լուսնի) օրն է։
, Արևմտյան Սահարա՝ Անկախության օր (Իսպանիայից, 1976)։
Փետրվարի 27-ը Տիեզերական վարդապետ Սուրբ Գրիգոր Նարեկացու հիշատակության օրն է։


== Ծանոթագրություններ ==
Կորնեևկա (գյուղ, Ռոսլավլսկի շրջան)

Անվան այլ կիրառումների համար տե՛ս՝ ԿորնեևկաԿորնեևկա (ռուս.՝ Корнеевка), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նետիկներ

Նետիկներ (լատ.՝ Coenagrionidae), հավասարաթևերի ենթաընտանիքին պատկանող ճպուռների ընտանիք։ Ընտանիքում հաշվվում է շուրջ 1100 տեսակ։


== Տարածվածություն ==
Հանդիպում են բոլոր մայրցամաքներում, բացի Անտարկտիդայից։ Հյուսիսային Ամերիկայի տարածքում տարածված են 13 ցեղերի 96 տեսակ։


== Նկարագրություն ==
Այս ճպուռները հանգստի ժամանակ իրենց թևերը պահում են մարմնից վերև։ Թևերը թափանցիկ են, հիմքում՝ ճյուղավոր։ Կողային աչքը հավասար է մեկ բջջի երկարությանը։


== Սնունդ ==
Հարսնյակներն և իմագոն որսում են միջատներ և այլ անողնաշարավորներ։


== Կարգաբանություն ==
Ճպուռների ամենամեծ ընտանիքն է, որն իր մեջ ներառում է 130 ցեղ մոտավորապես 1434 տեսակների հետ միասին։

Acanthagrion
Acanthallagma
Aceratobasis
Aciagrion
Aeolagrion
Africallagma
Agriocnemis
Amorphostigma
Amphiagrion
Amphiallagma
Amphicnemis
Andinagrion
Angelagrion
Anisagrion
Antiagrion
Apanisagrion
Archboldargia
Archibasis
Argentagrion
Argia
Argiagrion
Argiocnemis
Austroagrion
Austroallagma
Austrocnemis
Austrotepuibasis
Azuragrion
Boninagrion
Bromeliagrion
Caliagrion
Calvertagrion
Cercion
Ceriagrion
Chromagrion
Coenagriocnemis
Coenagrion
Cyanallagma
Denticulobasis
Diceratobasis
Dolonagrion
Enacantha
Enallagma
Erythromma
Hesperagrion
Himalagrion
Homeoura
Hylaeargia
Hylaeonympha
Inpabasis
Ischnura
Leptagrion
Leptobasis
Leucobasis
Megalagrion
Melanesobasis
Mesamphiagrion
Mesoleptobasis
Metaleptobasis
Millotagrion
Minagrion
Moroagrion
Mortonagrion
Nehalennia
Neoerythromma
Nesobasis
Onychargia
Oreagrion
Oreiallagma
Oxyagrion
Oxyallagma
Pacificagrion
Palaiargia
Papuagrion
Papuargia
Paracercion
Pericnemis
Phoenicagrion
Pinheyagrion
Plagulibasis
Proischnura
Protallagma
Pseudagrion
Pyrrhosoma
Rhodischnura
Schistolobos
Skiallagma
Stenagrion
Teinobasis
Telagrion
Telebasis
Tepuibasis
Tigriagrion
Tuberculobasis
Tukanobasis
Vanuatubasis
Xanthagrion
Xanthocnemis
Xiphiagrion
Zoniagrion
Amazoneura
Caconeura
Chlorocnemis
Disparoneura
Drepanoneura
Elattoneura
Epipleoneura
Epipotoneura
Esme
Forcepsioneura
Idioneura
Isomecocnemis
Junix
Lamproneura
Melanoneura
Microneura
Neoneura
Nososticta
Peristicta
Phasmoneura
Phylloneura
Prodasineura
Proneura
Protoneura
Psaironeura
Roppaneura
Anomisma
Coryphagrion
Mecistogaster
Microstigma
Pseudostigma


== Պատկերասրահ ==

		
		
		
		
		
		
		
		
		
		
		


== Ծանոթագրություններ ==
Բոգդասարով

Բոգդասարով (ռուս.՝ Богдасаров), խուտոր Ռուսաստանի Դաշնության Կրասնոդարի երկրամասի Աբինսկի շրջանի կազմում։
Բնակչությունը 2010 թվականին գրանցված տվյալներով կազմում էր 66 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մեհենական գրադարաններ

Մեհենական գրադարաններ, նախաքրիստոնեական Հայաստանում գործող գրադարաններ, որոնք գտնվել են տաճարներում՝ մեհյաններում կամ կից շինություններում։ Քրիստոնեությունից առաջ Հայաստանում եղել են երկու տիպի գրադարաններ՝ 

թագավորական, որոնցում պահվել են արքունական դիվանի փաստաթղթերը,
տաճարային կամ մեհենական՝ կրոնական, պատմական և այլ կարգի գրականությամբ։Հայ մատենագիրների, հատկապես Մովսես խորենացու, վկայություններից (գլխավորապես գրքերի ոչնչացման մասին) հետևում է, որ Հայաստանի մեհենական գրադարանները երբեմն մեծաքանակ գրականություն են ունեցել։ Գրադարաններում բացի հայերեն գրքերից եղել են նաև օտար լեզուներով գրված ձեռագրեր։
Ձախ Բոգուտի

Ձախ Բոգուտի (ռուս.՝ Левые Богуты), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Բոգուտի գետի ձախ ափին ՝ 305 կմ հեռավորության վրա։ Գետի երկարությունը 16 կմ է


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը -  13010100312115100005100
Հիդրոլոգիական ուսումնասիրությունների կոդը - 115100510
Ավազանի կոդը - 13.01.02.002
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==
Գրոս Կյորիս

Գրոս Կյորիս (գերմ.՝ Groß Köris), կոմունա Գերմանիայում, Բրանդենբուրգի տարածքում։
Մտնում է Դամե Շպրեվալդ շրջանի կազմի մեջ։ Գտնվում է Շենկենլենդհենի ենթակայության տակ։ Բնակչությունը 2326 մարդ է (2010 թվականի դեկտեմբերի 31–ի տվյալներով)։ Զբաղեցնում է 68,09 կմ² տարածք։ Պաշտոնական կոդը՝ 12 0 61 192։
Կոմունան ստորաբաժնվում է 2 գյուղական համայնքների։


== Ծանոթագրություններ ==
Ռաբատ (Դերջանի գավառ)

Անվան այլ կիրառումների համար տե՛ս՝ Ռաբատ (այլ կիրառումներ)Ռաբատ, գյուղ Արևմտյան Հայաստանում, Էրզրումի վիլայեթի Դերջանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Եվրոպական ճահճահովվիկ

Եվրոպական ճահճահովվիկ (լատ.՝ Porzana parva), ջրահովվիկների ընտանիքի թռչուն։ Բնադրող-չվող է։ 


== Արտաքին կառուցվածք ==
Մարմնի երկարությունը 18-20 սմ է, թևերի բացվածքը՝ 34-39 սմ, կենդանի զանգվածը՝ 49 գ։ Արտաքին թևի թափահարող փետուրները երկար Են։ Հասունի կտուցը կանաչ է, հիմքը՝ կարմիր, ոտքերը՝ կանաչավուն, աչքի ծիածանաթաղանթը՝ կարմիր։ Արուն վերևից դարչնագույն է՝ մի քանի սպիտակ պտերով, ներքևից՝ մոխրագույն-կապույտ։
Մարմնի կողքերի հետնամասը, ներքնապոչը սպիտակ, նեղ զոլերով են։ էգը ներքևից բաց դարչնագույն է, կոկորդը՝ սպիտակ, ներքնապոչը, մարմնի կողքերի հետնամասը՝ դարչնագույն և սպիտակ զոլերով։ Երիտասարդը նման է էգին, սակայն ոտքերն ավելի խամրած են, մարմնի կողքերը՝ ավելի խայտավոր։ Թաքնված թռչուն է, հանդիպում է առափնյա եղեգնուտի սահմանագծում։ Բնակվում է լճակներում և ճահճուտներում։ 


== Սննդառություն ==
Սնվում է անողնաշարավորներով։ 


== Բազմացում և զարգացում ==
Բույնը գավաթաձև է՝ բույսերի ցողուններից։ Բնադրում է ճահիճներում։ 
Դնում է 30 մմ տրամագծով, դարչնադեղին՝ դարչնագույն պտերով 7-9 ձու։ 


== Տարածվածությունը Հայաստանում ==
Հայաստանում 1994-95 թվականներին թվաքանակը խիստ նվազել է։
Մեդիում (հեռուստասերիալ)

Մեդիում (անգլ.՝ Medium) ամերիկյան արտադրության սերիալ։ Պրեմիերան կայացել է 2005 թվականի հունվարի 3-ին։ Հեռարձակվել է NBC ալիքով 2005 թվականի հունվարի 3-ից մինչև 2011 թվականի հունվարի 21-ը։


== Սյուժե ==
Ոգեմիջնորդ Էլիսոն Դյուբուան (Փաթրիշա Արքեթ), որպես խորհրդատու աշխատում էր Արիզոնա նահանգի Ֆինիքս քաղաքում գտնվող դատախազությունում և հաճախ երազներ էր տեսնում մարդկանց սպանության և առևանգման մասին։ Էլիսոնն աշխատում էր ընկերների՝ դատախազ Դեվալոսի և քննիչ Լի Սկենլոնի հետ։


== Ընտանիք ==
Էլիսոնը (նախքան ամուսնությունը կրել է Ռոլլին ազգանունը) իր ընդունակությունը ժառանգել էր տատիկից։ Մայրը չէր հավատում աղջկա ունակությանը և այդ դեպքից հետո Էլիսոնը ալկոոլով խլացրեց ձայնը և երազները։ 
Հինգերորդ եթերաշրջանի վերջում Էլիսոնը կաթված է ստանում և նրա մոտ առաջանում է ուռուցք, որը հանգեցնում է նրան որ աղջիկը 3 ամիս ընկնում է կոմայի մեջ։ Վիրահատությունից հետո նրան հայտնվում են երազներ, որոնցից մեկը շուտով իրականանում է։
Ջո Դյուբուան, Էլիսոնի ամուսինը, մասնագիտությամբ ինժեներ-գյուտարար էր։ Սերիալի սկզբում աշխատում էր ընկերությունում, բայց երրորդ եթերաշրջանի վերջում, երբ Էլիսոնի գաղտնիքները բացահյտվում են, նրան հեռացնում են աշխատանքից։ 
Ջոն շատ էր ցանկանում հատնագործել սաստկացուցիչ լուսարձակներ և նրան հաջողվում է անել դա։
Էլիսոն Դյուբուայի բոլոր դստրերը՝ Արիելը, Բրիջիտը և կրտսերը Մերին մորից ժառանգել էին նրա ընդունակությունը, որը յուրաքանչյուրի մոտ արտահայտվում էր տարբեր կերպ։ Օրինակ, Մերին կարող էր տեսնել մալուխային ալիքներն առանց հեռուստացույցը միացնելու և ֆինանսական թերթերից հեռացնել այն անձանց ու ընկերություններին, ովքեր այդ օրը բարձրացնում էին ակցիան։
Էլիսոնի եղբայրը «Երջանիկ» Մայքլը նույնպես կարողանում էր տեսնել անցյալը, ապագան և մահացած մարդկանց, ինչը մեկ անգամ փրկել է նրա կյանքը։ Սակայն նրա ունակությունն այդքան էլ ուժեղ չէր և հաճախ խանգարում էր նրան ապրել։


== Դերերում ==


== Մրցանակներ ==


== Ծանոթագրություններ ==


== Արտաքին հղումներ ==
Медиум на сайте ТВ3(չաշխատող հղում)
Медиум на сайте CBS
Медиум на сайте NBC
Медиум на сайте CTV Archived 2005-04-07 at Archive.is
Գրիմ եղբայրներ (խումբ)

Անվան այլ կիրառումների համար տե՛ս՝ Գրիմ եղբայրներ (այլ կիրառումներ)Գրիմ եղբայրներ (ռուս.՝ Братья Грим, արտասանվում է՝ Բռատյա Գրիմ) ռուսական երաժշտական խումբ, հիմնվել է զույգ եղբայրներ Բորիս և Կոնստանտին Բուրդաևների կողմից Սամարայում։ Խումբը հանդես է գալիս փոփ-ռոք և սոֆթ-ռոք ոճերում։


== Կենսագրություն ==
Գրիմ եղբայրներ խումբը հիմնվել է 1998 թվականին զույգ եղբայրներ Բորիս և Կոնստանտին Բուրդաևների կողմից (ծնվել են 1981 թ. հունիսի 6-ին Սամարայում)։ 2005 թ. երաժիշտները ծանոթանում են պրոդյուսեր Լեոնիդ Բուռլակովի հետ, և վերջինս սկսում է աշխատել խմբի հետ։ 2005 թ. խումբը թողարկեց իր առաջին ստուդիական ալբոմը։ 2006 թ. Նոր Զելանդիայում խումբը ձայնագրեց երկրորդ՝ «Իլյուզիյա» ալբոմը, որը դրական գնահատականների արժանացավ քննադատների կողմից։ 2007 թ.-ին խումբը հրաժարվում է պրոդյուսերից։ Նույն թվականի աշնանը Կիևում ձայնագրում են երրորդ ալբոմը։
2008 թ. ամռանը խմբի կազմում փոփոխություններ են տեղի ունենում, իսկ 2009 թ. մարտի 6-ին, ստեղծագործական տարաձայնությունների պատճառով խումբը դադարեցնում է իր գործունեությունը։ Բորիս Բուրդաևը որոշում է վերցնել ստեղծագործական արձակուրդ, իսկ Կոնստանտինը շարունակում է աշխատանքը, և երկու օր անց, մարտի 8-ին, Մոսկվայի ակումբներից մեկում ակուստիկ համերգ է տալիս։
2009 թ. օգոստոսից մինչ 2010 թ. մարտը խումբը հանդես է գալիս «Գրիմ» անվանումով, և թարմացված կազմով թողարկում է «Лаос» և «Самолёты» սինգլները։ 2009 թ. դեկտեմբերին խումբը մասնակցեց «Մաշինա վրեմենի» խմբի հոբելյանական համերգին, կատարելով «Սվեչի» երգը։
2009 թ. Կոնստանտինը, Բորիսի նախկին կին Կատյա Պլետնյովայի հետ մասնակցեցին «Խերոին» ռոք-մյուզիքլի ձայնագրություններին։ Ռոք-մյուզիքլի ներկայացումը կայացավ 2010 թ. մարտի 24-ին Մոսկվայի ակումբներից մեկում։
2010 թ. մարտին Կոնստանտինը հայտարարեց խմբի նախկին «Բրատյա Գրիմ» անվան վերականգնման մասին։ Բորիսը չվերադարձավ խումբ, և Կոնստանտինը հավաքեց երաժիշտների նոր կազմ։ Նույն ամսում թողարկվեց «Вернись» նոր սինգլը։ 2010 թ. հոկտեմբերի 14-ին խումբը թողարկեց թվով չորրորդ ստուդիական ալբոմը, որը ստացավ «Крылья Титана» անվանումը՝ 11 երգով և 3 բոնուս կատարումով։
2010 թ. դեկտեմբերի 16-ին, 30 տարեկան հասակում սրտի անբավարարվածությունից մահացավ Կոնստանտին Բուդաևի կինը՝ Լեսյա Խուդյակովան։
2011 թ. հունիսի 12-ին խումբը ներկայացրեց Ռուսաստանը Ռուս-Գերմանական բարեկամության փառատոնին Բեռլինում։
2011 թ. աշնանը սկսեցին լուրեր տարածվել Բորիս Բուրդաևի բեմ վերադառնալու մասին, նոր՝ «Lirrika» խմբի կազմում։ Խմբի առաջին ելույթը կայացավ նոյեմբերի 15-ին Մոսկվայի «16 տոնն» ակումբում, սակայն հետագա համերգները դադարեցին, և թե ինչով է այժմ զբաղված Բորիսը պարզ չէ։
2012 թ. սեպտեմբերի 15-ին Կոնստանտին Բուրդաևը ամուսնանում է Թամարա Բելոտելովայի հետ։
2012 թ. դեկտեմբերին Կոնստանտինը ցրում է խմբի երաժիշտներին, և սկսում նոր կազմ հավաքել։


== Սկավառակագրություն ==
Ալբոմներ2005 «Братья Гримм»
2006 «Иллюзия»
2007 «Марсиане»
2010 «Крылья Титана»Սինգլներ2005 «Хай, Пипл!» (մաքսի-սինգլ)
2006 «Весенние сказки Братьев Грим»
2006 «Дыхание»
2006 «Пчела»
2006 «Амстердам»
2006 «Хай, Пипл! 2007» (մաքսի-սինգլ)
2007 «Вавилон»
2010 «Вернись»Տեսաերիզներ2006 Live, People!


== Արտաքին հղումներ ==
Պաշտոնական կայք


== Ծանուցումներ ==